ଲୁଙ୍ଗି ପିନ୍ଧି ଫୁଟ୍‌ବଲ ଖେଳିଲେ ବୃଦ୍ଧ, ଭିଡିଓ ଦେଖିଲେ…
ପ୍ରତ୍ୟେକ ଦିନ ସୋସିଆଲ ମିଡିଆରେ କିଛି ନା କିଛି ନୂତନ ଭିଡିଓ ଏବଂ ଫଟୋ ଭାଇରାଲ ହେଉଛି। ସେଥିରୁ କେତେକ ଭିଡିଓ ଏବଂ ଫଟୋ ହସର ଖୋରାକ ଯୋଗାଉଥିବା ବେଳେ କେତେକ ଭାବପ୍ରବଣ କରିଦିଏ। ସେହିଭଳି ଟୁଇଟରରେ ଏବେ ଏକ ଭିଡିଓ ଭାଇରାଲ ହେବାରେ ଲାଗିଛି। ଏଥିରେ ଜଣେ ବୃଦ୍ଧ ଲୁଙ୍ଗି ପିନ୍ଧି ଫୁଟୁବଲ୍ ଖେଳୁଥିବାର ନଜର ଆସିଛନ୍ତି। ଭିଡିଓ ଆରମ୍ଭରେ ଜଣେ ବ୍ୟକ୍ତି ଫୁଟବଲ ଖେଳୁଥିବା ବେଳେ ସେଠାରେ ଉପସ୍ଥିତ ଥିବା ବୃଦ୍ଧ ଜଣଙ୍କ ଲୁଙ୍ଗି ପିନ୍ଧି କୌଶଳ କ୍ରମେ ଫୁଟ୍ବଲ ଖେଳୁଛନ୍ତି। ସାଧାରଣତଃ ଲୋକେ ଫୁଟ୍ବଲ୍ କି ଅନ୍ୟ କୌଣସି ଖେଳ ଖେଳିଲା ବେଳେ ଫ୍ୟାଣ୍ଟ ଶର୍ଟ ପିନ୍ଧି ଖେଳନ୍ତି। ମାତ୍ର ଏଠାରେ ଭିନ୍ନ ଦେଖିବାକୁ ମିଳୁଛି। ଇଚ୍ଛାଶକ୍ତି ଆଗରେ ବୟସ ହାର ମାନିଛି।  
ଭିଡିଓକୁ ଡ. ବିବେକ ବିନ୍ଦ୍ରା ତାଙ୍କ ଟୁଇଟର ହ୍ୟାଣ୍ଡରେ ଶେୟାର କରିଛନ୍ତି। ଭିଡିଓଟି ଭାଇରାଲ ହେବାରେ ଲାଗିଛି।